Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 921

2. Szakmai elmélet Általános követelmények: A jelölt rendelkezzen széles körű szakmai látókörrel: — ismerje a színházi, filmes, televíziós produkció létrehozásával kapcsolatos tevékenység lényeges elemeit, a munkamenetet, a kivitelezéssel, a műhelyekkel kapcsolatos munkákat, kiemelten a látvánnyal kapcsolatos megoldásokat. Legyen képes az adott produkció: — stílusát felismerni, — mondanivalóját és törekvéseit megérteni. Ismerje a múlt és a jelen legfőbb irányadó stílusait. A jelölt rendelkezzen részletes ismeretekkel az alábbi témakörökben: 2.1. Színház- és filmtörténet A színháztörténet magában foglalja az európai színjátszás történetét az ókortól napjainkig a különböző történelmi korokon keresztül, bemutatva a színház rendeltetését, formai és tartalmi változásait, stíluskorszakait. Foglalkozik továbbá az Európán kívüli népek ősi rítusaival, a távol-keleti színházzal, operával, táncművészettel és a modern irányzatokkal. 2001/87. szám A filmtörténet a filmművészet főbb korszakait tekinti át a némafilmtől napjainkig, kiemelve századunk nagy filmalkotó egyéniségeit és jeles alkotásait. A jelölt ismerje: — a természeti népek rítusait (afrikai törzsek, ausztráliai, új-zélandi bennszülöttek), — a keleti vallási szertartások lényegét, — a kínai és japán színház jellemző vonásait, — az ókori görög és római színházat, — a kereszténység szertartásait, — a középkori misztériumszínházat, — a commedia dell’ arte-t, — Shakespeare színházát, — Moliére színházát, — a XVIII—XIX. századi színház jellemzőit, — az opera kialakulását, — a balett kialakulását, — a XX. század főbb stílusirányzatait és nagy egyéniségeit, — a filmművészet különböző stíluskorszakait, 2.2. Viselettörténet — környezetkultúra A viselettörténet magában foglalja a különböző történelmi korok emberének ruházkodását. Foglalkozik az anyagokkal, a formák jellemzőivel és a díszítéssel, továbbá az öltözködéssel mint a társadalmi hovatartozás, rang, méltóság kifejeződésével. A jelölt ismerje: — a történelmi korok társadalmi felépítését valláskultúráját, hadászatát, lakókörnyezetét és tárgyait, öltözködési viseletét, (ókori, görög, római, egyiptomi, mezopotámiai viseletek), elfogadott viselkedési normáit, — a bizánci öltözet jellemzőit, — az európai öltözködés fejlődését a román kortól a XIX. századig, — a XX. század évtizedeinek divatirányzatait, híres szalonjait, — a különböző népek nemzeti viseleteit, — a magyar viselet jellemzőit, — a színpadi jelmez funkcióját, kifejezési eszközeit, — a történelmi korok tervezői szemléletének jellemzőit. 2.3. Esztétikai alapismeretek A jelölt ismerje: — az esztétika alapfogalmait (a mimézis, szép, rút, tragikum, komikum, katarzis, kettős tükrözés, tartalom és forma összefüggéseit …), — az irodalom- és színházesztétika sajátosságait, — a főbb művészettörténeti korszakok legjelentősebb esztétikai nézeteit (az antikvitás, a középkor, a reneszánsz, a barokk, a klasszicizmus, a felvilágosodás, a romantika, a realizmus, a XIX. század a XX. század stb. irányzatait), Legyen képes a színpadi látvány esztétikai elemzésére. 2.4. Munka- és környezetvédelem A jelölt ismerje és tudja alkalmazni: — az általános munka- és környezetvédelmi szabályokat.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes